1985R0027 — DA — 18.12.1992 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EØF) Nr. 27/85

af 4. januar 1985

om gennemførelsesbestemmelser til forordning (EØF) nr. 2262/84 om særlige foranstaltninger inden for olivenoliesektoren

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2262/84 af 17. juli 1984 om særlige foranstaltninger inden for olivenoliesektoren ( 1 ), særlig artikel 5, og ud fra følgende betragtninger: ud fra følgende betragtninger: I henhold til artikel 1 i forordning (EØF) nr. 2262/84 skal hver producentmedlemsstat, hvis produktion overstiger en minimumsmængde, oprette et særligt kontor, som skal varetage visse kontrolforanstaltninger og opgaver i forbindelse med produktionsstøtteordningen; dette kontor skal være i stand til at udføre de opgaver, som nævnte forordning pålægger det; hvert kontor skal derfor besidde et vist minimum af egenskaber, der er nødvendige for gennemførelsen af dets opgaver; med henblik på en korrekt og effektiv anvendelse af produktionsstøtteordningen bestemmes det i artikel 1, stk. 3, i forordning (EØF) nr. 2262/84, at kontoret desuden af den pågældende medlemsstat skal tildeles alle de beføjelser, der er nødvendige for at udføre disse opgaver; med henblik herpå bør hver medlemsstat give kontorets inspektører adgang til alle erhvervslokaler og -områder hos de personer, der er underlagt kontrol, til at kræve oplysninger og foretage den kontrol, der er nødvendig for udførelsen af kontorets opgaver; de berørte medlemsstater bør træffe alle de foranstaltninger, der er nødvendige for at beskytte rettighederne for de personer, der er underlagt kontrol, og hvis interesser kan blive berørt af kontrollen; kontoret fungerer inden for rammerne af et arbejdsprogram og et budget, der opstilles af den pågældende medlemsstat på forslag af kontoret og efter høring af Kommissionen; mindsteindholdet af programmet og budgettet, samt den fremgangsmåde, der skal følges ved udarbejdelsen og eventuelle ændringer, bør derfor fastlægges nærmere; i medfør af artikel 1, stk. 4, i forordning (EØF) nr. 2262/84 følger Kommissionen regelmæssigt kontorernes virksomhed; fremgangsmåden for, hvordan Kommissionen underrettes om forløbet af denne virksomhed, bør derfor fastlægges nærmere; i de første tre produktionsår bidrager Fællesskabet til finansieringen af kontorernes faktiske udgifter; fremgangsmåden for denne finansiering, samt fremgangsmåden ved en eventuel kontrol heraf, bør derfor fastlægges nærmere; som følge af den frist, der er nødvendig for oprettelsen af særlige kontrolkontorer i producentmedlemsstaterne, bør det fastsættes, at gennemførelsesbestemmelserne gælder fra produktionsåret 1984/85; de i denne forordning fastsatte foranstaltninger er i overensstemmelse med udtalelse fra forvaltningskomiteen (SIC! Forvaltningskomiteen for Fedtstoffer) — UDSTEDT FØLGENDE FORORDNING:

Artikel 1

1. Ifølge artikel 1, stk. 1, i forordning (EØF) nr. 2262/84 opretter hver medlemsstat senest den 31. marts 1985 et særlig (SIC! særligt) kontor, som skal varetage de kontrolforanstaltninger og opgaver, der er fastsat i nævnte forordning.

▼M1

Denne frist udsættes dog for Spanien og Portugal til den 1. november 1986.

▼B

2. Medlemsstater, hvis produktion anslået på grundlag af gennemsnittet af de mængder, for hvilke der blev udbetalt produktionsstøtte i de seneste fire produktionsår, ikke overstiger 3 000 t, har ikke pligt til at oprette dette kontor.

Artikel 2

1. Hvert kontor skal tildeles den nødvendige juridiske kompetence, for at det kan udføre sine opgaver.

2. I forbindelse med det i artikel 1, stk. 4, i forordning (EØF) nr. 2262/84 omhandlede arbejdsprogram og budget skal hvert kontor have beføjelse til selv at ansætte sit personale, organisere sit arbejde og afholde de hertil knyttede udgifter.

▼M3

3. Antallet af medarbejdere på kontoret, deres kvalifikationer, uddannelse og erfaring, de midler, der stilles til deres rådighed, samt tjenestens organisation skal gøre det muligt at løse de opgaver, der omhandles i artikel 1, stk. 2, i forordning (EØF) nr. 2262/84.

Især skal de medarbejdere, som kontrollen påhviler, have tilstrækkelig faglig kunnen og erfaring til at udføre den kontrol, der er fastsat i Rådets forordning (EØF) nr. 3089/78 ( 2 ) og (EØF) nr. 2261/84 ( 3 ) og i Kommissionens forordning (EØF) nr. 3061/84 ( 4 ) og (EØF) nr. 2677/85 ( 5 ) navnlig med hensyn til vurdering af landbrugsdata, teknisk kontrol af oliemøller og emballeringsvirksomheder samt gennemgang af lagerregnskaber og finansregnskaber.

4. For at kunne løse de opgaver, som medarbejderne er pålagt i henhold til forordning (EØF) nr. 2262/84, skal de af vedkommende medlemsstat være tillagt passende beføjelser til at modtage alle oplysninger og alt bevismateriale samt til at foretage al fornøden undersøgelse i forbindelse med den fastsatte kontrol og blandt andet

a) kontrollere bøger og andre forretningspapirer

b) kopiere eller foretage udtog af forretningsbøger og papirer

c) kræve mundtlige redegørelser på stedet

d) have adgang til alle de kontrolleredes forretningslokaler og -grunde

e) udtage prøver af olivenolie, som kontrollerede fysiske og juridiske personer ligger inde med.

Medlemsstaterne træffer de nødvendige foranstaltninger for at sikre de rettigheder, der i henhold til den nationale retsorden tilkommer fysiske og juridiske personer, som er underkastet kontrol.

Medlemsstaterne tillægger medarbejdernes konstateringer videst mulige (SIC! mulig) beviskraft, i henhold til national ret.

▼B

Artikel 3

▼M3

1. Kontoret foreslår for hvert produktionsår — første gang for produktionsåret 1985/86 — et arbejdsprogram med tilhørende budgetforslag.

Uden at dette berører de særlige krav i de gældende EF-bestemmelser, skal arbejdsprogrammet sikre, at de fysiske og juridiske personer, som kontrolleres, udgør et repræsentativt udvalg.

Hvis der inden for en erhvervssektor eller i en bestemt region er en særlig fare for uregelmæssigheder, skal denne sektor eller region dog tages i betragtning i første række.

2. Arbejdsprogrammet omfatter blandt andet:

a) udnyttelsesplan for dataene på det edb-skema, der er etableret ifølge artikel 16 i forordning (EØF) nr. 2261/84, indbefattet de oplysninger, der kommer fra iværksættelsen af fortegnelsen over olivendyrkningsarealer

b) gennemførelsesplan og -bestemmelser for den kontrol, som kontoret agter at foretage

c) arbejdsplan med henblik på etablering af oliven- og olieudbytter

d) beskrivelse af de undersøgelser, der skal foretages af destinationen for olivenolie, olie af olivenpresserester og biprodukter heraf, samt undersøgelser af oprindelsen af indført olivenolie og olie af olivenpresserester

e) ►C2 angivelse af de øvrige aktiviteter, der skal iværksættes på medlemsstatens initiativ eller på anmodning af Kommissionen i henhold til artikel 1, stk. 2, andet afsnit, i forordning (EØF) nr. 2262/84 ◄

f) påtænkt uddannelse af medarbejdere

g) udpegelse af de medarbejdere, der skal stå for kontakt med Kommissionen.

Kontoret skal desuden for hvert aktivitetsområde, der er nævnt i arbejdsprogrammet, angive den forventede udnyttelse af personalet udtrykt i arbejdsdage pr. medarbejder.

▼B

3. Kontorets budget skal tilstrækkeligt detaljeret indeholde mindst følgende poster:

1. personaleplan

2. udgifter til personale

3. administrative udgifter

4. udgifter til særlige foranstaltninger

5. investeringsudgifter

6. andre udgifter

7. indtægter fra den pågældende medlemsstat

▼M3

8. bidrag fra De Europæiske Fællesskaber i henhold til artikel 1, stk. 5, i forordning (EØF) nr. 2262/84

9. indtægter i medfør af anvendelsen af artikel 1, stk. 5, i forordning (EØF) nr. 2262/84

▼B

10. andre indtægter.

4. Ved udarbejdelsen af udkastet til arbejdsprogram og det foreløbige budget tager kontoret hensyn til omfanget af den kontrol, der skal foretages ifølge fællesskabsreglerne, den erfaring, der blev indhøstet de foregående produktionsår, samt indvendinger og bemærkninger, som Kommissionen eventuelt har fremsat inden udkastets udarbejdelse, uden at den pågældende medlemsstats ansvar herved indskrænkes.

Artikel 4

1. Kontoret fremsender senest den 15. august hvert år sit udkast til arbejdsprogram og foreløbigt budget til den pågældende medlemsstat. Medlemsstaten udarbejder på grundlag af dette udkast arbejdsprogrammet og det foreløbige budget. Den fremsender programmet og budgettet til Kommissionen senest den 15. september hvert år.

▼M3

Kommissionen kan inden 30 dage anmode medlemsstaten om enhver ændring af budgettet eller arbejdsprogrammet, som den finder hensigtsmæssig, uden at dette berører medlemsstatens ansvar.

▼B

2. Den pågældende medlemsstat vedtager kontorets arbejdsprogram og budget definitivt senest den 31. oktober hvert år og sender dem straks til Kommissionen.

3. De pågældende medlemsstater kan eventuelt med henblik på en større effektivitet af kontrollen ændre kontorets arbejdsprogram og budget i et bestemt produktionsår efter aftale med Kommissionen, såfremt det samlede beløb, der er opført på budgettet, ikke herved forøges.

▼M3

I undtagelsestilfælde, navnlig hvis der er risiko for svig, som kan bringe den korrekte anvendelse af EF-forskrifterne inden for olivenoliesektoren i alvorlig fare, underretter kontoret vedkommende medlemsstat og Kommissionen herom. Kontoret kan i så fald ændre sin plan og reglerne for kontrollens gennemførelse, efter at medlemsstatens samtykke er indhentet. Medlemsstaten underretter straks Kommissionen herom.

▼B

Såfremt medlemsstaten eller Kommissionen i løbet af produktionsåret pålægger kontoret særlige undersøgelser, ændres programmet og budgettet i overensstemmelse hermed. Disse ændringer foretages ved analog anvendelse af den i stk. 1 og 2 omhandlede fremgangsmåde.

Artikel 5

1. For at Kommissionens repræsentanter kan følge kontorets arbejde i henhold til artikel 1, stk. 4, i forordning (EØF) nr. 2262/84, tilsender kontoret den pågældende medlemsstat og Kommissionen den 15. i hver måned programmet for det administrations- og kontrolarbejde, der er fastsat for den følgende måned. Kontoret underretter endvidere Kommissionen og den pågældende medlemsstat øjeblikkelig (SIC! øjeblikkeligt) om eventuelle ændringer i gennemførelsen af det månedlige arbejdsprogram.

▼M3

2. Senest 30 dage efter udgangen af hvert kvartal sender kontoret en kort rapport til medlemsstaten og Kommissionen over det udførte arbejde samt en regnskabsopgørelse, der viser likviditeten og de afholdte udgifter over det enkelte budgetkapitel; desuden sendes en oversigt over uregelmæssigheder, der er konstateret i forbindelse med kontrollen i løbet af kvartalet, og som kan give anledning til administrative eller strafferetlige sanktioner.

3. Mindst en gang i kvartalet mødes repræsentanter for Kommissionen, vedkommende medlemsstat og kontoret for at drøfte kontorets udførte og påtænkte arbejde, konsekvenserne af dette arbejde, samt kontorets generelle virke.

4. For at sikre Kommissionens repræsentation i kontorets styrelsesorganer, jf. artikel 1, stk. 3, i forordning (EØF) nr. 2262/84, underretter kontoret Kommissionen pr. telex eller telefax mindst seks dage inden hvert møde i dets forhandlingsorgan eller styrelsesorgan om mødedatoen, dagsordenen samt de papirer, der vil blive drøftet.

▼B

Artikel 6

1. Den pågælende (SIC! pågældende) medlemsstat tilsender senest 31. maj hvert år Kommissionen driftsregnskabet for det foregående produktionsår, samt rapporten fra den myndighed, der skal føre kontrol med dette kontor.

▼M3

2. Senest seks måneder efter denne dato træffer Kommissionen afgørelse om det beløb til dækning af kontorets faktiske udgifter, der skal ydes de producerende medlemsstater for det pågældende regnskabsår. Beløbet udbetales efter fradrag af forskuddene, jf. stk. 4, når det er konstateret, at kontoret har udført sine opgaver.

▼B

3. Med henblik på revision af driftsregnskabet har Kommissionens repræsentanter endvidere adgang til kontorernes regnskaber og bilag.

4. Beløbet til dækning af kontorets drifstomkostninger (SIC! driftsomkostninger) i et bestemt produktionsår udbetales som kvartalsmæssige forskud, samt udregnet efter aftale med den pågældende medlemsstat på grundlag af kontorets foreløbige budget. Kommissionen kan dog ændre de månedlige forskud under hensyntagen til den rytme i udgiftsafholdelsen, der fremgår af de i artikel 5, stk. 2, omhandlede kvartalsrapporter.

▼M3

Artikel 7

I henhold til artikel 1, stk. 4, i forordning (EØF) nr. 2262/84 meddeler medlemsstaterne senest 30 dage efter udgangen af hvert kvartal Kommissionen følgende:

— oversigter over overtrædelser, der er konstateret af kontoret i forbindelse med kontrol i det forløbne kvartal, og som kan give anledning til administrative eller strafferetlige sanktioner med redegørelse for overtrædelsens art og alvor

— afgørelser om administrative eller strafferetlige sanktioner eller tiltalefrafald, der er truffet af medlemsstatens kompetente myndigheder som følge af kontorets oversigter som nævnt i første led med redegørelse for hver afgørelse for sanktionens art og alvor, rækkevidde, eventuelle beløb, eventuelt gentagen overtrædelse og vedkommende fysiske eller juridiske person, såvel som den kompetente myndighed, der har pålagt sanktionen.

▼M3 —————

▼B

Artikel ►M3 8 ◄

Denne forordning træder i kraft på dagen for offentliggørelsen i De Europæiske Fællesskabers Tidende.

▼M3 —————

▼B

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 208 af 3. 8. 1984, s. 11.

( 2 ) EFT nr. L 369 af 29. 12. 1978, s. 12.

( 3 ) EFT nr. L 208 af 3. 8. 1984, s. 3.

( 4 ) EFT nr. L 288 af 1. 11. 1984, s. 52.

( 5 ) EFT nr. L 254 af 25. 9. 1985, s. 5.